Magánszemélyek kommunális adója

Az ügyben eljáró hatóság megnevezése,  illetékessége:

Az ügyben eljáró hatóság megnevezése:

Papi Közös Önkormányzati Hivatal

Illetékesség:

Nyírlövő község közigazgatási területe

Ügyintézéshez szükséges dokumentumok, okmányok:

- Bevallás a magánszemélyek kommunális adójáról nyomtatvány.

Az eljárási illeték összege:

Illetékmentes

Alapvető eljárási szabályok, vonatkozó fontosabb jogszabályok:

Alapvető eljárási szabályok:
Adókötelezettség a helyi adókról szóló 1990. évi C. törvény (a továbbiakban: Htv.) 24.§-ban meghatározott magánszemélyeket terheli. Adóköteles az Önkormányzat illetékességi területén lévő épület, építmény, beépítetlen belterületi földrészlet /továbbiakban: ingatlan/ és a nem magánszemély tulajdonában álló lakás, bérleti joga.
Az adó alanya az a magánszemély, aki a naptári év első napján:

· az ingatlan tulajdonosa. Több tulajdonos esetén a tulajdonosok tulajdoni hányadaik arányában adó alanyok. Amennyiben a lakást az ingatlan-nyilvántartásba bejegyzett vagyoni értékű jog terheli, az annak gyakorlására jogosult az adó alanya.

· nem magánszemély tulajdonában álló lakás, bérleti jogával rendelkezik. Amennyiben a lakásbérleti jogviszony alanyai bérlőtársak, akkor valamennyi bérlőtárs által írásban megkötött és az adóhatósághoz benyújtott megállapodásban megjelölt magánszemély tekintendő az adó alanyának. Ilyen megállapodás hiányában a bérlőtársak egyenlő arányban adóalanyok.
Az adó mértéke évi 4 000.- Ft/adótárgy.
Az adókötelezettség a használatbavételi, illetőleg a fennmaradási engedély jogerőre emelkedését vagy a használatbavétel tudomásulvételét követő év első napján keletkezik. Az engedély nélkül épült vagy anélkül használatba vett építmény esetén az adókötelezettség a tényleges használatbavételt követő év első napján keletkezik.

Az adókötelezettséget érintő változást (így különösen a hasznos alapterület módosulását, az építmény átminősítését) a következő év első napjától kell figyelembe venni. A lakásbérleti jog esetén az adókötelezettség a lakásbérleti jogviszony létrejöttét követő év első napján keletkezik és a jogviszony megszűnése évének utolsó napján szűnik meg.

Az adókötelezettség megszűnik az építmény megszűnése évének utolsó napján. Az építménynek az év első felében történő megszűnése esetén a második félévre vonatkozó adókötelezettség megszűnik.

Az építmény használatának szünetelése az adókötelezettséget nem érinti.

Az adóhatóság által megállapított adót az adózónak félévenként, két részletben kell az adóév március 15-ig, illetve szeptember 15-ig megfizetni Nyírlövő Község Önkormányzat 10300002-10355871-4902004 1Magánszemélyek kommunális adója elnevezésű számlájára.

Az adózót az adókötelezettség keletkezéséről, az adó megállapításához szükséges adatokról, az adókötelezettséget érintő változásokról annak keletkezésétől számított 15 napon belül az adóhatóság által rendszeresített nyomtatványon bevallási kötelezettség terheli. 

Mentes az adó alól:

a) a Htv. 11. § és 17.§-ában meghatározott adótárgy esetében
a) a lakással azonos telken lévő második vagy további lakás, nem lakás céljára szolgáló
épület, épületrész,
b) külterületi telek.

b) az az adóalany, aki 70. életévét betöltötte és egyedül él az adótárgy szerinti
ingatlanban, a lakcímnyilvántartás szerint és ténylegesen (életvitelszerűen) is lakóhelyéül szolgáló lakása után. Az adómentesség a 70. életév betöltését következő év első napjától kezdődik
Vonatkozó fontosabb jogszabályok: 

· 1990. évi XCIII. törvény az illetékekről 

· Az 1990. évi C. törvény a helyi adókról

· A 2017. évi CL. törvény  az adózás rendjéről 

· A 2017. évi CLI. törvény az adóigazgatási rendtartásról

· Nyírlövő Község Önkormányzata Képviselő-testületének 9/1998. (XII.14.) rendelete a magánszemélyek kommunális adójáról
· A 2015. évi CCXXII. törvény az elektronikus ügyintézés és a bizalmi szolgáltatások általános szabályairól

Az ügyintézés helye, módja, postacíme és az ügyfélfogadás rendje: 

Az ügyintézés helye:
Papi Közös Önkormányzati Hivatal  4631 Pap Kossuth út 102. 

Papi Közös Önkormányzati Hivatal Nyírlövői Kirendeltsége 4632 Nyírlövő Kossuth Lajos utca 46.

Az ügyintézés módja:

Személyesen, postán vagy elektronikus úton.

Ügyfélfogadási idő: 


Kedd: 13.00-16.30

Csütörtök : 8.00-12.00
